GiliGold/VAD_KnessetCorpus huggingface dataset:
ציון פיניאן: ה צ ב ע ה בעד – רוב נגד – 1 נמנעים – אין ההצעה למסגרת דיון של 10 דקות למציעים ו-3 דקות לכל סיעה בהצעות להביע אי-אמון בממשלה, נתקבלה.
זאב אלקין: יריב לוין: אחמד טיבי עלה על הרעיון שלנו.
זאב אלקין: גם השר שייצא בחוק הנורבגי, תהיה לו זכות הצבעה – ככה יהיו לנו 121.
זאב אלקין: אחמד טיבי: יפה, יריב... גם אתה קורא מחשבות, לא רק שרי אריסון.
זאב אלקין: הסעיף השני על סדר-היום הוא סעיף שונות.
זאב אלקין: זה סעיף שלמדתי מקודמי בתפקיד כיושב-ראש הוועדה המסדרת, שמאוד חשוב לדאוג לכך שהוא יופיע על סדר-היום, אבל נדמה לי שזאת פעם ראשונה שאנחנו מנצלים אותו.
זאב אלקין: במסגרת הניצול של הסעיף הזה, אני רוצה לברך בשמי, ואני בטוח בשם כל חברי הוועדה, את הבא בתור שעוד מעט יתפוס את הכיסא הזה – את יריב לוין – הוא היום בן 40, אם אינני טועה.
זאב אלקין: אני מנצל את הסעיף הזה כדי לברך אותו בשמי, ואני בטוח בשם כל הוועדה.
זאב אלקין: קריאות: מזל טוב.
זאב אלקין: אחמד טיבי: צעירי הליכוד...
זאב אלקין: היו"ר זאב אלקין: היות ואני למדתי מארבל אסטרחן שבסעיף "שונות" ראוי לא לקיים הצבעות אם זה לא הוגדר מראש, אז אני אסתפק בדברי ברכה ולא אביא את זה כהצעת סיכום להצבעה בוועדה.
זאב אלקין: אחמד טיבי: עכשיו אני יכול לגלות לכם שאני בכל זאת הגעתי לדיונים היום בבוקר בשל העובדה שנודע לי שהיום הוא יום ההולדת של יריב.
זאב אלקין: יריב לוין: איזה תירוץ יש לך עכשיו.
זאב אלקין: אלכס מילר: אני מציע שנצביע.
זאב אלקין: לא נקבל את הגיל.
זאב אלקין: היו"ר זאב אלקין: לפי הייעוץ המשפטי, רצוי לא להצביע בסעיף שונות, בלי שהוא הוגדר מראש, לכן אני מסתפק בברכות.
זאב אלקין: תודה רבה לחברים, הישיבה נעולה.
זאב אלקין: בוקר טוב, אנחנו מתחילים את הישיבה.
זאב אלקין: הנושא הראשון על סדר היום הוא ערעורים על החלטת יו"ר הכנסת והסגנים שלא לאשר דחיפות הצעות לסדר היום, הגיעו אלינו שני ערעורים, אחד של חבר הכנסת אופיר פינס-פז בנושא 3 שנים לחטיפת גלעד שליט והשני של חבר הכנסת חיים אמסלם בנושא של מפקח הונאה בכשרות מטעם הרבנות הראשית שהותקף על ידי בעלי האיטליז.
זאב אלקין: ראשית לגבי הנושא הראשון, חבר הכנסת פינס תציג את עמדתך, בבקשה.
אופיר פינס-פז: אין לי שום תלונה על הנשיאות, ברור, אני גם חושב שהם בחרו נושאים ראויים אבל השבוע זה בדיוק 3 שנים לחטיפה.
אופיר פינס-פז: כרגע יש הפגנה ליד עזה.
אופיר פינס-פז: כל יום יש אירועים וכל יום יש עניינים רק הכנסת לא תדון?
אופיר פינס-פז: אז אני יודע שהכנסת אגב דנה לפני חודש ומשהו, בסדר.
זאב אלקין: לא חודש, היה דיון עם הודעת סיכום אפילו לפני שבועיים או שלושה.
אופיר פינס-פז: אני זוכר שזה היה לפני חודש, העלה את זה אילן גלאון ממר"צ, גלעד ארדן השיב, בסדר, אבל זה גלעד שליט, מותר לדבר על גלעד שליט פעמיים בחודש, הכנסת לא תזדעזע.
אופיר פינס-פז: לא הייתי מעלה את הנושא אם זה לא היה באמת 3 שנים בדיוק השבוע.
אופיר פינס-פז: אני חושב שאפשר לקיים על זה דיון, במיוחד אחרי מה ששמענו שעוד אין משא ומתן, אני חושב שחשוב שהכנסת תגיד את דברה וגם אם עשינו פעמיים בחודש – שווה, עשינו מצווה לפי דעתי ובעניין הזה לא צריך לחסוך.
זאב אלקין: הסגן התורן היום הוא אורי מקלב, הוא לא פה.
אחמד טיבי: דני דנון יחליף אותו.
זאב אלקין: דני דנון לא היה בנשיאות.
דני דנון: לא הייתי בחלק הזה אבל כמו שאמרת קודם, הנושא הזה נידון באריכות לפי דעתי לא לפני חודש אלא לפני כשבועיים וחצי, הייתה הצעת סיכום שהייתה מקובלת כמעט על כל סיעות הבית בנושא, ולכן, אני מניח, שזה הייתה עמדת היושב ראש שהתקבלה בנושא הזה.
זאב אלקין: קשה לנחש מה הייתה עמדת היושב ראש בלי שהסגן התורן פה, אומנם נמצאים פה 3 סגנים - - -
אחמד טיבי: אלכס מילר היה, בבקשה אלכס.
זאב אלקין: אני חייב להגיד שאני מבין את הפנייה של חבר הכנסת פינס, הנושא הוא חשוב, הוא גם לא נושא שהוא במחלוקת בבית.
זאב אלקין: אני בהחלט מבין את הבקשה של חבר הכנסת פינס והנושא בהחלט ראוי ואני מרגיש אי נוחות מסוימת אם ועדת הכנסת לא תאשר נושא כזה.
זאב אלקין: אני מביא להצבעה לאשר בתוספת להצעות דחופות שכבר אישרו את הצעתו של חבר הכנסת של אופיר פינס-פז על 3 שנים לחטיפת גלעד שליט.
אחמד טיבי: אתם מצביעים בניגוד להצבעת הנשיאות.
זאב אלקין: קורה.
אלכס מילר: אני חושב שאכן הנושא ראוי, אני חושב שניתן לאשר את זה ואין שום בעיה עם זה ואם פעם הבאה חבר הכנסת טיבי יביא נושא ראוי כנגד החלטת הנשיאות יכול להיות שגם את הנושא של אחמד טיבי אנחנו נאשר, אבל עדיין לא הגענו למצב הזה.
זאב אלקין: חבר הכנסת מקלב בוקר טוב, אני מעדכן אותך שאנחנו דנים כאן בערעור הראשון של חבר הכנסת פינס וכרגע רוח הדברים של החברים כן לאשר את הפנייה של חבר הכנסת פינס על 3 שנים לגלעד שליט כי הנושא מספיק חשוב.
זאב אלקין: נכון שהתקיים כבר דיון אבל זה לא מונע מהכנסת לקיים דיון נוסף ואמרתי שארגיש אי נוחות, ואני מבין שזאת גם דעת החברים, אם דווקא נדחה נושא כזה בדיוק בשלוש שנים לחטיפה.
זאב אלקין: אבל אם אתה רוצה בכל זאת לנמק את ההתנגדות כי אתה סגן היושב ראש התורן - - -
זבולון אורלב: אני מציע לך לא להשתמש בזכות הזאת.
אורי מקלב: אני לא משתמש בזכות הזאת, אני רק רוצה להגיד שכשישבנו בנשיאות, הפוך, חשבנו שהנושא הזה מאוד, מאוד חשוב.
אורי מקלב: איך אמר היושב ראש, זה לא דווקא פעם ב-3 שנים אלא כל יום ויום אנחנו שליט.
אחמד טיבי: היושב ראש נפגש אתמול עם נועם שליט.
זאב אלקין: גם סיעת הליכוד נפגשה וסיעת ש"ס.
זבולון אורלב: אחרי 3 שנים אי אפשר להקדיש עוד כמה דקות?
אחמד טיבי: יש פה התקפה על הנשיאות ועל היושב ראש - - -
זבולון אורלב: נכון, התקפה מוצדקת.
אחמד טיבי: היא לא מוצדקת.
אופיר פינס-פז: ערביי ישראל צריכים להיות בעד שחרור גלעד שליט.
אחמד טיבי: גם אני נפגשתי - - -
זאב אלקין: חבר הכנסת טיבי, אני מבקש בבקשה.
אחמד טיבי: הוא לוקח את זה למחוזות, הוא הופך להיות אופיר פינס.
זאב אלקין: הוא לוקח את זה למחוזות כי אתה מפריע לחבר הכנסת מקלב לדבר, אם חבר הכנסת מקלב ידבר אף אחד לא ייקח שום דבר לשום מחוז.
אורי מקלב: לא שמעתי אם חבר הכנסת אחמד טיבי אמר ששליט נפגש אתמול גם עם סיעת יהדות התורה.
אחמד טיבי: לא עודכנתי.
אורי מקלב: גם היום שצוין זה 3 שנים בלוח העברי, זה היום, אנחנו הקדמנו את זה ביום אחד כי כולם נמצאים כך שלא רק שהוא ציין את סיעת יהדות התורה, הוא גם ציין את הפגישה שלו עם מנהיג יהדות התורה הרב אליישיב שאנחנו גם אלה שהפגשנו אותו, כולם ביחד כי כולם מרגישים, גם יהדות התורה, כולם צריכים גם לעודד אותו וגם לחזק אותו וגם לפעול ביחד לשחרור שליט ואין על זה ויכוח בכלל ואף אחד לא דחה את ההצעה בגלל שהייתה בעיה בגופם של דברים, פשוט בגלל שדנו בתקופה האחרונה כמה פעמים האם זה במקום, אבל אם החברים רואים שיש צורך וכך ההרגשה אז אדרבא, אנחנו נתמוך בזה.
זאב אלקין: אני מביא להצבעה הצעה לאשר את פנייתו של חבר הכנסת פינס כהצעה דחופה נוספת.
זאב אלקין: ערעורים על החלטת יו"ר הכנסת והסגנים שלא לאשר דחיפות הצעה לסדר היום: ב.
זאב אלקין: של חבר הכנסת חיים אמסלם בנושא: "מפקח הונאה בכשרות מטעם הרבנות הראשית הותקף על ידי בעלי איטליז".
זאב אלקין: אני עובר לערעור הבא של חבר הכנסת חיים אמסלם, בבקשה.
חיים אמסלם: אני רוצה להקדים ולומר, מטעם חוק פיקוח על הונאה בכשרות בסך הכל יש בארץ 3 מפקחים ו-3 המפקחים האלה מכסים את כל הארץ לפי צורה מדגמית.
חיים אמסלם: אנחנו מעוניינים שכל עם ישראל כדי לאכול כשר לא יצטרך להזדקק לכל מיני בד"צים.
חיים אמסלם: אני רוצה לדעת שאיפה שיש תעודת רבנות שזה כשר ואני בהחלט יכול לאכול.
מאיר שטרית: יבוא משיח אז.
חיים אמסלם: הלוואי שהיינו מצליחים להגיע לידי כך.
חיים אמסלם: כשאנחנו לא מבינים את הדחיפות שכאשר מפקח שעושה את עבודתו, בסך הכל 3 מפקחים בכל הארץ, נכנס לאטליז, מתחיל לבדוק, מקבל יחס ברוטלי, מקבל מכות, כמעט הרג אותו שם ואנחנו לא מבינים את הדחיפות שבדבר הזה- כנראה אנחנו לא מבינים מה אנחנו עושים למערך הכשרות של מדינת ישראל, ואחר כך אנחנו מלינים למה יש בד"ץ כזה ולמה יש בד"ץ כזה ולמה המחירים כאלה?
חיים אמסלם: רבותי, הכשרות הבסיסית של מדינת ישראל חשובה לכולנו.
מאיר שטרית: זה ראוי להצעה רגילה, תגיש הצעה רגילה תדבר 10 דקות, למה 3 דקות?
חיים אמסלם: אני אגיד לך למה, כי אני חושב שהדחיפות שבדבר מראה על הרצינות שמתייחסים לזה.
מאיר שטרית: הצעה רגילה מראה על הרצינות שאתה מייחס לזה.
חיים אמסלם: אני מייחס לזה ואני חושב שגם אתה מייחס לזה ואני חושב שכולכם, כל מי שמעוניין לאכול כשר ולדעת שכשהוא קונה דבר המוצר כשר בכשרות בסיסית חשוב לו - - -
חיים אמסלם: ולא לומר: רבותי, אם הוא פגע בו או נהג בו באלימות שילך להתלונן במשטרה, זה לא כך.
חיים אמסלם: יש לנו בסך הכל 3 מפקחים אז בוא נסגור את הרבנות, זה הכל.
חיים אמסלם: אני חושב שזה מאוד דחוף.
אחמד טיבי: לסגור את הרבנות?
זאב אלקין: אני מתנגד בתוקף שעכשיו נדע מה ההצעה.
זאב אלקין: הרי בסך הכל הוא מבקש להעלות הצעה דחופה לסדר.
זאב אלקין: אם נאשר לו הוא יעלה אותה.
זאב אלקין: הכנסת תחליט מה לעשות עם זה.
זאב אלקין: יכול להיות שתעביר לוועדה לדיון.
זאב אלקין: אחר כך הוועדה כבר היא זאת שתמליץ לסגור את הרבנות או לא, אבל אנחנו כרגע בשלב של קביעה אם כן לדון או לא לדון.
זאב אלקין: אני מבין שזה הערעור היחידי שיש לנו, גם נדמה לי שסדר היום ביום רביעי הוא לא עמוס במיוחד.
זבולון אורלב: אגב, אני חייב להעיר על הדברים של חבר הכנסת שטרית.
זבולון אורלב: המציאות מוכיחה שדווקא הנושאים הרציניים ביותר עולים בפרוצדורה של הצעות דחופות ולא הצעות רגילות.
מאיר שטרית: זה מצער.
זבולון אורלב: נכון, אבל זאת הנורמה התרבותית.
זאב אלקין: זבולון, בכנסת הזאת דווקא יחסית מרבים להשתמש בהצעות רגילות לסדר.
זבולון אורלב: קח עדיין את סדר היום מאז שהתחילה הכנסת ותראה שהנושאים הרציניים ביותר, החשובים ביותר, הקריטיים ביותר הם הצעות דחופות.
זאב אלקין: אני רוצה לתת לחבר הכנסת מקבל להגיב ואחר כך נחליט.
זבולון אורלב: הוא לא יהיה נגד כשרות.
אורי מקלב: ראשית אני לא מתנגד למה שאומר חבר הכנסת אורלב, גם זה נכון אבל מצד שני, אני רואה את עצמי כשאני מגיש הצעה רגילה לסדר, יכול להיות שאני מגיש אותה ביום רביעי וביום חמישי, אני לא יודע אם זה ההצעות החשובות אבל הדחופות ביותר שיותר אקטואליות בהצעות לסדר זה קורה יותר ביום ראשון ולכן יכול להיות שהצעות דחופות לסדר נראות שהן יותר אקטואליות, יותר חשובות.
אורי מקלב: אני מדבר את זה רק כהערה למה שאמרת קודם.
אורי מקלב: ראשית אני רוצה להעיר על מה שאומר חבר הכנסת אמסלם.
אורי מקלב: זה שהוא משגיח מטעם הרבנות ולא מטעם איזה בד"ץ לא צריך לא להגדיל ולא להמעיט מהעניין.
אורי מקלב: כל משגיח כשרות, גם משגיח כשרות שהיה נפגע, גם אם הוא היה משגיח של בד"ץ – גם הייתה לזה חשיבות מאוד גדולה.
זבולון אורלב: הוא בכל זאת שליח של המדינה.
חיים אמסלם: חבר הכנסת מקלב, אתה יודע היטב - - -
אורי מקלב: אני רוצה לשקף את דבריך בצורה אחרת.
אורי מקלב: לא בגלל שאתה רוצה שכל אדם יוכל לאכול מכל הכשר מרבנות ולאו דווקא מבד"ץ, מה זה קשור?
אורי מקלב: מי שנפגע, משגיח של בד"ץ או משגיח של מישהו אחר – זה חשוב מאוד.
אורי מקלב: נכון, יש כאן נציג של גוף ממלכתי, נציג שמבחינתנו אנחנו צריכים לתת לו הגנה.
אורי מקלב: הוא הותקף על רקע תפקידו ועל כך שהוא הלך לעשות את תפקידו והותקף קשה מאוד.
אורי מקלב: אין ספק שיש לזה חשיבות אבל תמיד לנשיאות יש לנגד עיניה הרבה נושאים ובתוך סדר הדברים יש לפעמים שינויים כאלה ואחרים אבל לגופם של דברים, אין ספק, זה דבר שהיה צריך לעלות על סדר היום.
זאב אלקין: כלומר באופן עקרוני אין לך התנגדות לנושא בשם הנשיאות?
אורי מקלב: לא רק שאין לי התנגדות עקרונית, הייתה הצעה להגיש את זה כשאילתה דחופה כי העיקר החשוב הוא מה עשו למען המטרה, איך אנחנו יכולים למנוע, הרי אנחנו צריכים באמת לגנות דבר כזה.
אורי מקלב: מצד שני חשבו שהחשיבות הגדולה תהיה תשובת השר בנושא מה נעשה ואיך מונעים את זה בעתיד, אז כל דרך שהיא נתמוך בה.
זבולון אורלב: שאילתה דחופה, כאן זה יעבור אחרי זה לוועדה ויתקיים דיון, זה רק צריך לעבור.
זאב אלקין: אם הנושא הראשון לא היה בעל חשיבות כזאת כמות שהוא יכול להיות שהיינו דוחים את כל הערעורים כמו שאנחנו נוהגים בדרך כלל, אבל הנושא הראשון, שליט, היה ברור שנכון לאשר אותו.
זאב אלקין: אחרי שאישרנו את הראשון ויש רק ערעור אחד, יכול להיות שלא נכון לעשות איפה ואיפה וסדר היום לפי הבנתי לא עמוס במיוחד ביום רביעי זה, הוא סדר יום רגיל ואני מבין מדבריו של חבר הכנסת מקלב שגם לנשיאות אין התנגדות מיוחדת לנושא אלא פשוט הוא לא נכנס לאותם 5 הנושאים שהנשיאות ראתה לנכון, אז הייתי ממליץ בפני הוועדה לאשר גם את הערעור הזה.
זבולון אורלב: אנחנו בעד לאשר.
אחמד טיבי: אפשר לקרוא לעוד אנשים שיגישו ערעורים אדוני?
זאב אלקין: זה נסגר, יכול להיות שזה בוקר של שעת רצון.
זאב אלקין: אני מציע לאשר את הערעור של חבר הכנסת אמסלם, מי בעד?
זאב אלקין: הערעור אושר.
מאיר שטרית: אני רוצה להוסיף הערה לחברי ועדת הכנסת, יש פה הרבה חברי כנסת צעירים, מאחר וזבולון אורלב שגם הוא צעיר יחסית אומר שהנוהג הוא שהדבר הרציני הוא הצעות דחופות אני רוצה לתקן אותך ולומר לך זה לא המצב.
מאיר שטרית: בכנסות ותיקות, אני מדבר על הכנסת ה-10, 11, 12 אולי, בכנסות האלה ההצעות הדחופות היו דרך לנסות לקבל הצעה נוספת מעבר להצעות הרגילות.
מאיר שטרית: אם מישהו ייכנס לפרוטוקול של הכנסת של אותם שנים תראו שעיקר הדיון בימי רביעי היה בהצעות לסדר כאשר ניסיון לקבל הצעות נוספות מחוץ למכסה היה באמצעות הצעות דחופות, זה היה תרגיל.
מאיר שטרית: הכנסת דנה בהצעות לסדר כמו שדנים היום בחוקים והקואליציה הייתה מתגייסת, כל הקואליציה להפיל את ההצעה לסדר של האופוזיציה, זה פשוט לא יאומן המלחמה כי עיקר הנושא היה דיון בנושא, לאו דווקא העברת חוק כלשהו.
זבולון אורלב: מאיר, אנחנו לא בתרפפ"ו, עזוב.
מאיר שטרית: אני מעיר שהחברים ידעו את המציאות ואת האמת, זה לא מה שאמרתי, זה הפוך.
מאיר שטרית: לכן אני אומר, אנשים שרוצים להעלות נושא ברצינות לדיון בכנסת, הדרך לעשות את זה היא דווקא בהצעה רגילה לסדר שיש לך 10 דקות על חשבון המכסה שלך, אתה יכול להרחיב בנושא, זה עובר לוועדה, זה נדון, אתה יכול אחר כך לפעול לטובת העניין, בהצעה דחופה אתה מדבר 3 דקות - - -
אברהם מיכאלי: היום לצערנו בהצעות לסדר הרגילות ספסלים מדברים באותו יום.
מאיר שטרית: היום הכל הפך להיות מיותר לגמרי.
זבולון אורלב: גם לא השר הנוגע בדבר עונה לך.
אברהם מיכאלי: השר לא מגיע והספסלים ריקים.
מאיר שטרית: זה הפך להיות זילות שלא דנים לא בזה ולא בזה.
מאיר שטרית: זה רק להיסטוריה.
מאיר שטרית: בקשת יו"ר ועדת הפנים והגנת הסביבה להעברת הצעת חוק הכללת אמצעי זיהוי ביומטריים במסמכי זיהוי ובמאגרי מידע, התשס"ט-2009, מוועדת הפנים והגנת הסביבה לוועדה משותפת של ועדת המדע והטכנולוגיה וועדת הפנים והגנת הסביבה, והרכב הוועדה המשותפת.
זאב אלקין: הנושא השני שעל סדר היום, בקשת יו"ר ועדת הפנים והגנת הסביבה להעברת הצעת חוק הכללת אמצעי זיהוי ביומטריים במסמכי זיהוי ובמאגרי מידע, התשס"ט-2009, מוועדת הפנים והגנת הסביבה לוועדה משותפת של ועדת המדע והטכנולוגיה וועדת הפנים והגנת הסביבה, והרכב הוועדה המשותפת, ותיכף אקריא את ההרכב המוצע.
זאב אלקין: הנושא הזה כבר עמד על סדר יומה של ועדת הכנסת ואז היו 3 ועדות שטענו לטיפול בהצעת החוק הזאת – מדע, חוקה ופנים.
זאב אלקין: בסופו של דבר הוחלט להגיע לסיכום ולהעביר את זה לפנים אבל כנראה אחרי כמה שבועות של עבודה נמרצת על החוק החליטה ועדת הפנים שהיא בכל זאת מעדיפה ועדה משותפת עם ועדת המדע.
זאב אלקין: למען הסדר הטוב וההגינות בדקתי את זה גם עם יו"ר ועדת החוקה שהוא אז זה שטען לטיפול בחוק שהפיתרון החדש מקובל עליו כדי שלא יהיה כאן מצב שהחלטנו משהו בהסכמה איתו ואחר כך שינינו שלא בהסכמה איתו.
זאב אלקין: התברר שזה מקובל גם עליו, אין לו התנגדות להצעה הזאת ולכן אני מביא לפה הצעה שאין לה התנגדות מאף אחד מאותם 3 ראשי הוועדות להקים ועדה משותפת לטיפול בחוק הזה בהרכב הבא: חבר הכנסת מאיר שטרית – יושב ראש, חברים: חברי הכנסת איתן כבל ואברהם מיכאלי – שלושתם מטעם ועדת המדע וחבר הכנסת כרמל שאמה, חבר הכנסת אריה ביבי וחבר הכנסת חמד עמאר – שלושתם מטעם ועדת הפנים.
זאב אלקין: זאת ההצעה שהובאה אלי על ידי יושב ראש ועדת הפנים, אני מבין שהיא מתואמת גם עם יושב ראש ועדת המדע וכפי שאמרתי, אין התנגדות גם ליושב ראש ועדת החוקה.
זאב אלקין: אני חייב לציין, חבר הכנסת הורוביץ הביע בפנינו התנגדות וביקש להשאיר את זה בוועדת הפנים.
זאב אלקין: אני מביא את ההצעה הזאת להצבעה, מי בעד?
זאב אלקין: הבקשה אושרה, זה עבר לוועדה המשותפת.
זאב אלקין: פניית יו"ר ועדת החינוך, התרבות והספורט להעברת סעיפים 56 ו-58 מתוך פרק י"ד בהצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010), התשס"ט-2009, וועדת הכלכלה לדיון בוועדה משותפת של ועדת הכלכלה וועדת החינוך, התרבות והספורט.
זאב אלקין: אנחנו עוברים לסעיף הבא שעל סדר היום, סעיף מס' 3, פניית יו"ר ועדת החינוך, התרבות והספורט להעברת סעיפים 56 ו-58 מתוך פרק י"ד בהצעת חוק ההתייעלות הכלכלית, קרי חוק ההסדרים בלשון העם, מוועדת הכלכלה לדיון בוועדה משותפת של ועדת הכלכלה וועדת החינוך, התרבות והספורט.
זאב אלקין: אזכיר לכולנו שכשנידון הנושא כאן במהלך הדיונים על חוק ההסדרים כבר אז טען יו"ר ועדת החינוך שזה מה שנכון לעשות ושהוא מתכוון לפנות, אומנם הצביע אז ביחד עם כולנו להעברה לוועדת כלכלה אבל הזהיר מראש שבכוונתו להביא בפני ועדת הכנסת הצעה להקמת ועדה משותפת.
זאב אלקין: יושב ראש ועדת הכלכלה לא כאן אבל אני אבשר לכם שהנושא הזה מתואם גם איתו, הוא מסכים להקמת ועדה משותפת.
זאב אלקין: נכון לעכשיו 2 ועדות לא מסרו לנו את השמות אבל זה ידרוש עוד פעם הצבעה פה, לצערי.
זאב אלקין: אני מביא כרגע רק את ההכרעה העקרונית על הקמה של ועדה משותפת של ועדת הכלכלה וועדת החינוך בראשות יושב ראש ועדת הכלכלה, לאחר מכן נביא את האיוש של הוועדה המשותפת.
זאב אלקין: הבקשה הייתה שהוועדה המשותפת תהיה 10 חברים, 5 על 5, נאשר גם את העניין הזה שתוקם ועדה משותפת 10 חברים, 5 מכל וועדה בראשות ועדת הכלכלה.
זאב אלקין: חבר הכנסת אורלב, כדי שהוועדה המשותפת תוכל לעבוד - - -
זבולון אורלב: אני אדבר עוד היום.
זאב אלקין: זה ידרוש להביא בפנינו בחתימה של 2 ראשי הוועדות את השמות ואז נאשר את זה, או שנכנס במיוחד ועדת כנסת או שנאשר את ההרכב רק ביום שני הבא.
זאב אלקין: קביעת ועדה לדיון בהצ"ח מימון מפלגות (תיקון מס' 30) (הפסקת חברות בכנסת של שר), התשס"ט-2009 (מ/420).
זאב אלקין: אני עובר לסעיף הבא שעל סדר היום, קביעת ועדה לדיון בהצ"ח מימון מפלגות (תיקון מס' 30) (הפסקת חברות בכנסת של שר), היא למעשה הצעת חוק שנלווית להצעת חוק שאושרה ביחד איתה אתמול במליאה, מה שקרוי בלשון העם, הנורווגי הקטן, הצעת חוק נורווגי על שר אחד.
זאב אלקין: במסגרת הדיון על הצעת החוק השנייה, הראשונה לא היה ספק - - -
מאיר שטרית: אולי יהיו עוד שרים שירצו להתפטר.
זאב אלקין: לגבי הצעת החוק הראשית לא היו בקשות אחרות והיא עברה לוועדת החוקה לפי ההמלצה של הייעוץ המשפטי וקביעה של המליאה.
זאב אלקין: לגבי הצעת החוק השנייה בנוסף להצעה להעביר את זה לוועדת החוקה נאמרה במליאה הצעה להעביר את זה לוועדת הכספים.
זאב אלקין: אני מבין את ההצעה שנאמרה, זה היה חלק ממאבק פרלמנטרי בעצם החוק אבל ברור שמדובר כאן על חטיבה אחת, שני חוקים שקשורים אחד בשני.
דני דנון: לא יו"ר ועדת כספים אמר את זה.
זאב אלקין: לא, יו"ר ועדת כספים לא ביקש את זה.
דני דנון: ברכה.
זבולון אורלב: זה ניצול לרעה של תקנון הכנסת.
זאב אלקין: מי שהציע את זה הוא חבר הכנסת ברכה כחלק - - -
זבולון אורלב: כל הבעיה בגלל איזו גחמה אישית - - -
זאב אלקין: כחלק ממאבק פרלמנטרי בחוק אבל ברור שלא ניתן להפריד בין שני החוקים האלה, אפשר להתנגד להם, אפשר לתמוך בהם אבל המקום הנכון לדון בשניהם ביחד זה כמובן בתוך ועדת החוקה לכן אנחנו כאן נכבד את המאבק הפלמנטרי אבל לא נעשה חוכא ואטלולא מהכנסת ולכן אני ממליץ אפילו לא לקיים על זה דיון יותר מדי רציני אלא מייד לקבל כאן החלטה שהנושא יעבור לוועדת החוקה כחוק משלים, אפילו דיון במליאת הכנסת התקיים ביחד בשני החוקים האלה באופן משולב.
מנחם אליעזר מוזס: גם סגן שר?
זאב אלקין: על זה תדון ועדת חוקה.
זבולון אורלב: אם יהיה סגן שר אני אוסר על הפרוות.
זאב אלקין: אני מביא לחברים הצעה לאשר את ועדת החוקה כוועדה שמוסמכת לדון בחוק הזה, מי בעד?
זאב אלקין: הבקשה אושרה והחוק יעבור לוועדת החוקה.
זאב אלקין: תם סדר היום, תודה רבה לכולם.
זאב אלקין: בבקשה, חברת הכנסת אברהם.
רוחמה אברהם-בלילא: אני מודעת לזה, כמו כל חברי ועדת הכנסת, שעד אתמול בלילה לא היה סדר יום.
רוחמה אברהם-בלילא: יותר מזה, עד היום ב-8:50 לא היה סדר יום של הוועדה.
רוחמה אברהם-בלילא: אני מבקשת ממך להבא, אם יש משהו שהוא דחוף ואיננו סובל דיחוי – בסדר - - -
זאב אלקין: זה בהחלט המקרה.
רוחמה אברהם-בלילא: להודיע לחברי כנסת שעה לפני הדיון על כינוס ישיבה - וזו שעה של בוקר, כשחברי כנסת מגיעים מביתם - זה לא הוגן, לא הגון ולא נכון.
רוחמה אברהם-בלילא: אני מציעה לפרסם את סדר היום.
רוחמה אברהם-בלילא: כשהייתי יושבת-ראש ועדת הכנסת, גם כאשר היו דברים דחופים, היינו מפרסמים סדר יום יום לפני.
רוחמה אברהם-בלילא: זה ניהול תקין.
רוחמה אברהם-בלילא: הבנתי עכשיו מדוע בקשתו של חבר הכנסת רוברט אילטוב היא חשובה ודחופה, אבל יחד עם זאת אני מקבלת תלונות שישנם דברים פשוטים, כמו להעביר הצעה שנדונה במליאה מוועדה לוועדה, וכבר חודש וחצי היא עומדת על שולחנה של ועדת הכנסת והיא לא נדונה.
רוחמה אברהם-בלילא: או שעושים איפה ואיפה ומקדמים את הנושאים של חברי הקואליציה קודם או שיושב-ראש הוועדה, שנבחר פה אחד על-ידי כולם - - -
זאב אלקין: עשיתם טעות.
רוחמה אברהם-בלילא: אז אל תיתן לנו להיווכח מחדש כל פעם.
רוחמה אברהם-בלילא: כפי שבחרנו ביושב-ראש הכנסת פה אחד כדי למנוע מחלוקת, אחד התפקידים של הוועדה הזו הוא הניהול התקין של הבית הזה.
רוחמה אברהם-בלילא: יש דברים שישנם מקדמת דנא על שולחנה של הוועדה, אני מבקשת להביא אותם בשבוע הבא.
רוחמה אברהם-בלילא: אם אתה רוצה פירוט, אני מוכנה להביא בכתב את כל הנושאים שנמצאים על שולחנה של הוועדה, ואם לא אני יכולה לומר לפרוטוקול שאני סומכת עליך שתביא את זה עד השבוע הבא.
זאב אלקין: לגבי פרסום סדר היום, אנחנו נוהגים, במידת האפשר, לפרסם אותו מראש.
זאב אלקין: במקרה הזה הגיעה פניה דחופה לוועדה, אתמול מאוחר בלילה, ולכן לא הייתה דרך אחרת.
זאב אלקין: אני חושב שהפניה מצדיקה את הכינוס.
זאב אלקין: זו לא פעם ראשונה, ואפילו לא פעם אחרונה, שוועדה בכנסת, ובמיוחד ועדת הכנסת, מתכנסת בהתראה קצרה יחסית.
זאב אלקין: לגבי הוועדה הזו זה כרוך בעצם טיבה, זו ועדה של הבית והיא צריכה לטפל בסדרי דיון בבית, ולפעמים מתעוררת בעיה דחופה שדורשת פתרון דחוף.
זאב אלקין: חזקה על חברי הכנסת - כך לימד אותי יושב-ראש הכנסת הנוכחי, שחוזר על זה תמיד - שבוודאי בימי שני, שלישי ורביעי הם נמצאים פה במשך כל השעות.
זאב אלקין: אני לא משתמש ביכולת הזאת.
זאב אלקין: הרי הסמכות הזאת קיימת אצל ראשי הוועדות וכולם משתמשים בה, לא רק בוועדה הזאת.
זאב אלקין: משתמשים בה הרבה, והשתמשו גם בקדנציה הקודמת בוועדת הכספים.
זאב אלקין: אני מעיד, כחבר בוועדת הכספים, שהיו ישיבות בהתראה של עשר דקות ורבע שעה.
רוחמה אברהם-בלילא: אל תשווה את ועדת הכספים, עם כל הכבוד.
רוחמה אברהם-בלילא: הבית לא נשרף.
זאב אלקין: הפוך, אפשר להגיד שבוועדת הכספים - - -
רוחמה אברהם-בלילא: אתה יכול להגיד שקיבלת את זה, כיושב-ראש הוועדה, ונשתדל לנהוג לפי לוח זמנים - - -
זאב אלקין: אמרתי שעד עכשיו השתדלתי ואשתדל בהמשך.
זאב אלקין: יחד עם זאת, יש לפעמים נושאים דחופים בוועדת הכנסת.
זאב אלקין: ברגע שכבר מכנסים את ועדת הכנסת לנושא אחד דחוף, אז הוספתי עוד שני נושאים, שאני יודע שהם בהסכמה ולא צריכים לעורר מחלוקת, כי חבל לעכב אותם.
זאב אלקין: אגב, חלקם שייכים לקואליציה וחלקם קשורים לאופוזיציה, בהקשר להערה השניה שלך.
זאב אלקין: כל מה שאפשר לא לעכב, אם יש כבר כינוס של ועדת הכנסת, בעיניי אין סיבה לעכב, לא משנה אם שייך לקואליציה ואופוזיציה.
רוחמה אברהם-בלילא: הנושא של הארמנים.
זאב אלקין: לגבי ההערה השניה שלך, דנו כאן בלא מעט בקשות של חברי האופוזיציה.
זאב אלקין: לא תמיד הן התקבלו, לפעמים התקבלו ולפעמים לא, אבל עלו על שולחן הוועדה הזאת הרבה בקשות של האופוזיציה.
זאב אלקין: יחד עם זאת, את יודעת שבסמכותו של היושב-ראש לקבוע את סדר-היום.
זאב אלקין: יושב-ראש הכנסת הזכיר את זה לכולנו פעם נוספת השבוע.
רוחמה אברהם-בלילא: אתה מלמד אותנו שיעור מאלף בחיזוק הקואליציה.
רוחמה אברהם-בלילא: אחזור על המשפט השגור בפי: לא לעולם חוסן.
רוחמה אברהם-בלילא: היום אתה שם ומחר תהיה במקום אחר.
רוחמה אברהם-בלילא: אבל זה בסדר, העתיד עוד יוכיח.
זאב אלקין: עשיתי שיעורי בית, למדתי מיושבי-ראש הוועדה הקודמים האם היו נושאים שהם חשבו שיש סיבה לחכות להגעה להסכמות או שיש סיבות מיוחדות, והם המתינו עם הבאתם לסדר היום בוועדה.
זאב אלקין: יושבים כאן אנשים שהיו בוועדה הזאת גם בכנסות הקודמות ויודעים שהיו דברים מעולם.
זאב אלקין: בוודאי ובוודאי אני לא מרבה להשתמש בסמכות הזאת של יושב-ראש הוועדה, כמעט שאין מקרים כאלה, וכשהם ישנם יש לכך סיבות.
זאב אלקין: אני משתמש בסמכות שניתנת לי כיושב-ראש הוועדה.
רוחמה אברהם-בלילא: - - - אתה משתמש בה כל הזמן.
רוחמה אברהם-בלילא: זו דרך פעולה.
זאב אלקין: אני מודה לך על ההערה.
זאב אלקין: אני עובר לסעיף ראשון שעל סדר יומה של הוועדה, קביעת הוועדה לדיון בהצעת חוק הרשויות המקומיות (מימון בחירות), של חברת הכנסת פניה קירשנבאום.
זאב אלקין: המלצת הלשכה המשפטית במליאה הייתה להעביר אותה לוועדת פנים, במליאה נשמעה עמדה של ועדת העבודה, הרווחה והבריאות.
זאב אלקין: עד היום אני לא מבין למה, כי זאת הצעת חוק - - -
איל ינון: הבעת מחאה.
זאב אלקין: יכול להיות שזאת הייתה הבעת מחאה, כי זאת הצעת חוק שמטפלת באופן ברור ברשויות מקומיות ובמימון בחירות.
זאב אלקין: לא ברור מה יש כאן לוועדת העבודה והרווחה, מלבד השימוש בכלי פרלמנטרי לגיטימי.
אברהם מיכאלי: אדוני היושב-ראש, צריך לשנות את התקנון בזה.
אברהם מיכאלי: כל אחד צועק משהו בלי לדעת מה הוא צועק, ומביאים את זה לפה.
זאב אלקין: זה מאבק פרלמנטרי לגיטימי, מותר לעשות את זה.
זאב אלקין: לצערי, כנראה שהיה איזשהו עיכוב במזכירות הכנסת.
זאב אלקין: זה התעכב והגיע אלינו רק אתמול, ומאוד הופתעתי שיש בכלל מחלוקת.
זאב אלקין: אבל מכיוון שהגיע אני מביא את זה לכאן.
זאב אלקין: גם יושב-ראש ועדת הפנים מבקש שזה יהיה אצלו, ולכולם ברור שזאת הצעת חוק שעוסקת במימון בחירות לרשויות המקומיות והמקום הנכון לזה הוא ועדת הפנים.
זאב אלקין: אני מביא לכאן הצעה להעביר את הדיון בהצעת החוק לוועדת הפנים.
זאב אלקין: בקשת חבר הכנסת רוברט אילטוב להקדמת הדיון בהצעת חוק הרשות לפיתוח הנגב (תיקון – מיזם חקלאי-תיירותי בנגב), התשס"ט-2009, לפני הקריאה הטרומית
זאב אלקין: הסעיף השני על סדר היום הוא למעשה הסיבה לכינוס הדחוף של הוועדה, כי זאת החלטה שצריכים לקבל לפני השעה 11:00.
זאב אלקין: מדובר על בקשתו של חבר הכנסת אילטוב להקדים את הדיון בהצעת חוק הרשות לפיתוח הנגב (תיקון – מיזם חקלאי-תיירותי בנגב), התשס"ט-2009 (פ/1342/18), לפני הקריאה הטרומית.
זאב אלקין: מיד אתן לחבר הכנסת אילטוב להציג את בקשתו, רק אציין את סיבת הדחיפות.
זאב אלקין: עולה היום להצבעה הצעת חוק זהה, בתמיכה של הממשלה והקואליציה.
זאב אלקין: היות שלא עברו שבועיים מיום ההנחה על שולחן הכנסת של הצעתו של חבר הכנסת אילטוב, כדי להצמיד את הצעתו להצעת החוק שהזכרתי כרגע הוא חייב את אישור ועדת הכנסת לפטור מחובת הנחה.
זאב אלקין: הבנתי שההנחה התעכבה מסיבות טכניות, זה כבר מזמן היה צריך להיות מונח, ולכן חשבתי - - -
אברהם מיכאלי: יש הרבה חוקים כאלה במזכירות, ואני לא מבין למה זה קורה.
זאב אלקין: כנראה שיש לחץ גדול על הלשכה המשפטית בגלל מספר החוקים.
זאב אלקין: אני בעד שבמצבים כאלה - - -
איל ינון: אין שום בעיה.
איל ינון: אין עיכוב.
זאב אלקין: אני מעיד גם על עצמי, יש חוקים שנשארים בלשכה המשפטית חודש או מעבר לזה.
זאב אלקין: אני חושב שהזמן הנכון הוא שבועיים, תמיד היה.
זאב אלקין: תוך שבועיים הגיע להנחה.
ארבל אסטרחן: זה תמיד היה שלושה שבועות.
ארבל אסטרחן: לא ידוע לי שיש עיכוב.
זאב אלקין: אני מעיד על עצמי.
דוד רותם: אדוני, יש לחץ גדול מאוד בלשכה המשפטית, וצריך להבין את זה.
זאב אלקין: אני מבין את זה.
זאב אלקין: אני לא בא בטענות.
אברהם מיכאלי: אדוני היושב-ראש, אני מתנצל.